יוליוס איסרליס

יוליוס איסרליס (באנגלית: Julius Isserlis; ברוסית: Ю́лий Давы́дович И́серлис, יולי דוידוביץ איסרליס; 7 בנובמבר 1888 - 23 ביולי 1968) היה פסנתרן, מלחין ומורה בריטי, יהודי דובר רוסית יליד בסרביה.

ילדותו ולימודיו
נולד ב-1868 בקישינב, בירת בסרביה, אז באימפריה הרוסית, כיום ברפובליקת מולדובה במשפחה יהודית. אביו דוד חשקלביץ' איסרליס היה טכנאי שיניים וגם חזן בבית כנסת מקומי, ואמו, אנה לבית מיידזיבובסקי, הייתה מיילדת, בוגרת קורס באוניברסיטת מוסקבה 
 . התחיל ללמוד נגינה בפסנתר מגיל 4. כשמלאו לו 7 שנים, מורו, קולזה, רשם אותו לקונסרבטוריון בקייב אצל ולודזימייז' פוחלסקי, אחד מתלמידיו של לשטיצקי. כיהודי, הוא נזקק להיתר מיוחד כדי לגור בקייב. אחר כך, בגיל 12 המשיך ללמוד בקונסרבטוריון של מוסקבה עם מורים דגולים כמו סרגיי טאנייב (הלחנה) וסילי ספונוב, שהיה מורם של יוסף לוין, של מטנר ושל סקריאבין ואחרים. איסרליס היה אז התלמיד הכי צעיר של ספונוב. טאנייב היה המורה הנערץ על איסרסליס ואירח את הילד לשיעורים פרטיים בחינם. בגיל 13 הופיע תחת ניצוחו של ספונוב, בקונצרט סימפוני פומבי לזכרו של אנטון רובינשטיין וביצע את "הפנטזיה הפולנית" של שופן.

פעילותו כסולן ומורה ברוסיה
בשנים 1905-1907 בתום לימודיו זכה במדליית הזהב של הקונסרבטוריון. אחרי שהשתלם בפריז אצל ראול סטפאן פיניו בשנים 1905–1907 יצא לסיורי הופעות בעולם עם תזמורת החברה הסימפונית הרוסית תחת שרביטו של וסילי ספונוב - בברלין, בפריז ובשווייץ. בשנים 1907–1908 הופיע עם אותה תזמורת בניו יורק, לפי הזמנתו של מודסט אלטשולר.
החל משנת 1911 יוליוס איסרליס לימד במכללה למוזיקה באודסה. לאחר מכן התקבל כפרופסור במכללת החברה הפילהרמונית במוסקבה ולימד שם בשנים 1913–1918.  הוא היה היהודי היחיד בסגל האקדמיה. 
תוכניות הקונצרטים של איסרליס כללו בעיקר יצירות מלחנים רוסים. הוא הצטיין במיוחד כמבצע יצירותיו של סקריאבין, מלחין שהכיר אישית בפריז בשנת 1907. הוא נחשב גם כפרשן מצוין של יצירותיהם של רחמנינוב ומטנר ושל העבודות המוקדמות של פרוקופייב. בלט גם כמבצע מקורי של המוזיקה הרומנטית (שומאן, ליסט) ושל האימפרסיוניסטים הצרפתים.
הוא בעצמו הלחין קטעי פסנתר ברוח רומנטית.

פעילותו באוסטריה ובבריטניה
אחרי מהפכת אוקטובר העדיף לעזוב את רוסיה ובשנת 1922 עבר לווינה, שם עסק בהוראת אמנות הנגינה בפסנתר. עקב האנשלוס ב-1938 נשאר באנגליה בעת סיור קונצרטים. אחרי 4 חדשים הצליחו להמלט מאוסטריה גם אשתו ובנו ג'ורג'. התיישבו בלונדון והוא עסק שם  בעיקר בהוראה. פעילותו הוגבלה עקב לקייתו בעיוורון.

עם תלמידיו נמנים רות גייגר מווינה, אוסקר מוראווץ, מצ'כיה-קנדה, וברנאר פינסונו (Bernard Pinsonneault) הבריטי, מומחה במוזיקה של המלחין הרוסי ניקולאי מטנר.
חייו הפרטיים
איסרליס היה נשוי משנת 1916 לריטה ראוכוורגר, בת למשפחה מבוססת מאודסה.
בנו, גאורג (ג'ורג') איסרליס (נ' 1917) -הוא גם כן פסנתרן, אולם מסיבות בריאות נאלץ לוותר על הקריירה המוזיקלית ולעבוד כמהנדס בתעשיית המתכות.
נכדו, סטיבן איסרליס, הוא צ'לן ידוע שהקליט בין השאר בלדה פרי יצירתו של סבו.
בנותיו של ג'ורג', נכדותיו, הן הכנרת הבריטית יוליה איסרליס, והוויולנית אנט איסרליס, מייסדת תזמורת עידן האורות מבריטניה (The Orchestra of the Age of Enlightenment), וסולנית הקאפלה
הבארוקית "הסולנים הבארוקים האנגלים" מיסודו של סר ג'ון אליוט גרדינר.

נפטר בשנת 1968 בלונדון.

יצירות לפסנתר
אגדה אופוס 6
Märchen.,Skazka  Op. 6. Universal-Edition. Pl. № 8844.
ריקוד רוסי אופ. 7
 Russischer Tanz, Op. 7. Universal-Edition. Pl. № 9467, 1930.
שלושה קטעים לפסנתר אופ. 8 -רגע מוזיקלי, הרהורים, מעוף הסנונית.
 Drei Klavierstücke, Op. 8: a. Moment Musical, b. Méditation, c. Le
(שלושה קטעים לפסנתר) Vol d’une Hirondelle. Universal-Edition. Pl. № 9963, 1930.
(רגע מוזיקלי.מדיטציה.מעוף של סנונית)
טוקאטה בקוארטות אופוס 10 
מס. 1  Toccata in Quarten. טוקטה בקוארטות
מס.2   Prélude Exotiqueפלרוד אקזוטי, אופוס 10.

, Op. 10. Universal-Edition.1 Pl. № 8618, 1931.
Ballade in a-Moll (בלדה בלה מינור)
Ballade in es-Moll, op. 3 Nr. 2 
Ballade in g-Moll, op. 3 Nr. 1 (בלדה בסול מינור)
Souvenir russe; op. 9. Universal-Edition, 1931 (זיכרון רוסי)
Capriccio in a-Moll, op. 12 (קפריצ'ו בלה מינור)
Moment triste
Jugenderinnerungen, op. 11 (זיכרונות ילדות)
The lonely brook in the forest Nr. 1 (הנחל הבודד ביער)
In the Steppes Nr. 2    (בערבות)
The bumblebee Nr. 3 (הדבור)
Once in autumn Nr. 4 מתוך  Jugenderinnerungen, op. 11 (פעם בסתיו)
Marionettes Nr. 5 (מריונטות) 
A peasant wedding Nr. 6  (חתונה כפרית) 
Warum?
Zehn Präludien, op. 2 עשרה פרלודים

הקלטות
24 פרלודים אופוס 11 מאת סקריאבין, חברת דלתא, בריטניה' 1963
 24 Skriabin - Preludes, op. 11, Delta DEL 12022,

הנצחה
לזכרו של יוליוס איסרליס, לבקשת ססיליה הלן נורתקוט, החברה הפילהרמונית המלכותית הבריטית מעניקה החל משנת 1980 את מלגת יוליוס איסרליס למוזיקאים מוכשרים (Julius Isserlis Schoolarship).

קישורים חיצוניים

 יצירות יוליוס איסרליס בבית ההוצאה יוניברסל
 קורות חיים

ביוגרפיה קצרה מאת בתו, Rachel Isserlis באתר חברת התקליטים היפריון

הערות שוליים

קטגוריה:פסנתרנים יהודים רוסים
קטגוריה:יהודים מבסרביה
קטגוריה:פסנתרנים יהודים בריטים
קטגוריה:פסנתרנים יהודים אוסטרים
קטגוריה:מורים למוזיקה ברוסיה
קטגוריה:בריטים במאה ה-20
קטגוריה:מהגרים מרוסיה
קטגוריה:מהגרים לממלכה המאוחדת
קטגוריה:מוזיקאים שעזבו את גרמניה הנאצית
קטגוריה:בריטים שנולדו ב-1888
קטגוריה:בריטים שנפטרו ב-1968